कुशल्या : हां ! निक्की सारी गल्ल-पर उन्न जान देनी मंजूर करी लेई, शराब पीनी नईं छोड़ी। (लम्मा साह भरीऐ) ब्याह परैन्त जो-जो किश में जरेआ उसी मेरी आत्मा गै जानदी ऐ। त्रौं बर च इक तरकाल बी नेही नईं आई जदूं ओ बिना भुक्कड़ें दे घर परतोआ होऐ। ते जदूं बी उन्न पीती, ओ मेरे ने लड़आ, मिगी उन्न गालीं दित्तीयां, केई आरी मारेआ बी। ओ ते मेरा पिछले जन्मा दा बर-बदला हा। में नईं आखदी पर आखने आले आखदे न जे मेरे माऊ-बब्बा ने जानी-बुज्जीए मेरे ने जुलम कमाय़ा !